Siri

Siri er et nordisk kvinnenavn. Det er en yngre form og en sammentrekning av det gamle norrøne navnet Sigrid. Navnet Siri har vært allment i bruk siden sent i middelalderen.

Betyningen er det samme som Sigrid, sammensatt av navnedelene «sig» og «rid», hvor første ledd er avledet av det norrøne ordet sigr = seier, mens siste ledd er avledet fra frid som kommer fra det norrønt frídr = vakker. Satt sammen betyr altså Sigrid og Siri «vakker seier».

Norsk navnedag for Siri er 12. juni. Siri skrevet baklengs blir et annet kvinnenavn: Iris.

 Utbredelse 
Sirij, Sirid og Syre var svært vanlige kvinnenavn i Norge på 1500-tallet. Det er 19 personer med navnene nevnt i Norske Lensrekneskapsbøker 1548-1567.
Siri var et vanlig navn i Norge på 1700-tallet og begynnelsen av 1800-tallet og igjen i 1970- og 1980-årene.

|}

 Kjente personer ved navn Siri 
Personene i listen er ordnet kronologisk etter fødselsår
 Siri von Essen (1850–1912), finlandssvensk skuespillerinne og adelskvinne, gift med dramatikeren August Strindberg
 Siri Rom (1918–2002), norsk skuespiller
 Siri Jensen (f. 1948, tidligere Siri Ustvedt), norsk politiker og partileder AKP 1988–1992
 Siri Meyer (f. 1952), norsk professor i kunsthistorie
 Siri Hustvedt (f. 1955), amerikansk forfatter, gift med Paul Auster
 Siri Bjerke (1958–2012), norsk miljøvernminister 2000–2001
 Siri Dokken (f. 1966), norsk tegner
 Siri Broch Johansen (f. 1967), samisk forfatter, sanger og tekstforfatter
 Siri Engesæth (f. 1969), norsk politiker
 Siri M. Kalvig (f. 1970), norsk meteorolog
 Siri Lill Mannes (f. 1970), norsk nyhetsanker
 Siri Hayes (f. 1977), australsk fotograf
 Siri Leira (f. 1985), norsk maler og fotograf
 Siri Nilsen (f. 1985), norsk sanger
 Siri Vølstad Jensen (f. 1995), norsk sanger

Annen bruk av navnet
Siri er et vanlig navn på kyr og geiter i Norge. Siri var også blant de hundre mest brukte kattenavnene i Norge i 2014.

 Referanser 

 Eksterne lenker 


Kategori:Kvinnenavn